Príloha č. 4 

OPIS SLUŽBY

1.	POISTENIE PRE PRÍPAD POŠKODENIA ALEBO ZNIČENIA VECÍ ŽIVELNOU UDALOSŤOU

Poistenie sa vzťahuje na nasledovné predmety poistenia : 
•	 Výber  budov, hál a stavieb (viď príloha č. 1)
•	Hnuteľné veci vedené v účtovnej evidencii (viď príloha č. 3)
•	Mobiliár*
•	odpratávacie, demolačné, demontážne a remontážne náklady (vrátane nákladov posudkového znalca nákladov na hľadanie príčiny škody, nákladov na zemné a výkopové práce, nákladov spojených s dodatočnými projektovými a plánovacími prácami, nákladov spojených s leteckou dopravou, s príplatkami za nočnú prácu, prácu nadčas,  v nedeľu a počas sviatkov, ako aj expresné príplatky

*Mobiliár – hnuteľný majetok nachádzajúci sa v exteriéroch mesta (napr. zariadenie ihrísk, šmýkačky, preliezky, odpadkové koše, lavičky, skateboardové prvky.....)	

Poistné sumy budov, hál a stavieb sú stanovené na nové hodnoty. 
Hnuteľné veci sú poistené na časové ceny.
Poistený sa podieľa na poistnej udalosti spoluúčasťou: viď príloha č. 6 – navrhovaná cena

Výška plnenia za jednu a všetky škody v danom poistnom období pre poistné udalosti následkom povodne alebo záplavy je max. 6 638 783,77 EUR.

Požadovaný minimálny rozsah poistenia pre poistenie majetku:
Komplexné živelné riziko – škody spôsobené:
a)	požiarom,
b)	výbuchom,
c)	priamym úderom blesku,
d)	nárazom alebo zrútením pilotovaného letiaceho telesa, jeho časti alebo jeho nákladu,
e)	víchricou – min. 75 km/h,
f)	povodňou alebo záplavou,
g)	ľadovcom,
h)	krupobitím,
i)	nadzvukovou vlnou,
j)	náhlym zosúvaním pôdy, zrútením skál alebo zemín, pokiaľ k nim nedošlo v súvislosti s priemyselnou alebo stavebnou činnosťou,
k)	zosúvaním alebo zrútením lavín,
l)	pádom stromov, stožiarov a iných predmetov, ak nie sú súčasťou poškodenej poistenej veci,
m)	zemetrasením,
n)	vodou unikajúcou z prívodného alebo odvádzacieho potrubia vodovodných zariadení a z vodovodných zariadení vrátane poplatkov / vodné, stočné/ za vodu, ktorá unikla z vodovodného potrubia z akejkoľvek príčiny,
o)	kvapalinou alebo parou unikajúcou z ústredného, etážového alebo diaľkového kúrenia,
p)	hasiacim médiom samovoľne unikajúcim zo stabilného hasiaceho zariadenia,
q)	kvapalinou unikajúcou zo solárnych systémov alebo klimatizačných zariadení,
r)	chladiarenským médiom unikajúcim z chladiarenských zariadení a rozvodov,
s)	hasením, strhnutím alebo evakuáciou  v dôsledku živelnej udalosti,
t)	atmosférickými zrážkami, ľadovcom, snehom alebo nečistotami vnikajúcimi otvormi, ktoré vznikli v dôsledku živelnej udalosti, a ak k vniknutiu došlo do 72 hodín po skončení živelnej udalosti,
u)	dymom vznikajúcim pri požiari,
v)	zvýšením hladiny podpovrchovej vody, ktoré bolo spôsobené povodňou alebo katastrofickým lejakom
w)	krádež poistených hnuteľných vecí , ku ktorej došlo v priamej súvislosti s vyššie uvedenými náhodnými udalosťami,
x)	ľadochodmi,
y)	prívalom bahna,
z)	spätným vystúpením vody, ak bolo spôsobené atmosférickým zrážkami alebo katastrofickým lejakom, záplavou následkom búrkového prívalu
aa)	ťarchou snehu a námrazy
bb)	nárazom dopravného prostriedku

Osobitné dojednania:
1.	Poistenie sa vzťahuje na akékoľvek úmyselné alebo neúmyselné  poškodenie alebo zničenie poistenej veci, ak konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.
2.	Dojednáva sa, že poistenie sa vzťahuje aj na protipovodňové ochranné hrádze, vodné nádrže, spevnené plochy a úpravy územia, zemné priehrady, pozemné komunikácie, mosty, oplotenia, koľajové dráhy, tunely, hrádze a objekty na tokoch, verejné vodovody, verejné kanalizácie, ČOV a inžinierske siete, protipovodňové ochranné hrádze a iné objekty, ktoré sú majetkom poisteného.
3.	Dojednáva sa, že poistenie sa vzťahuje na veci uložené na voľnom priestranstve a veci upevnené na vonkajšej strane budovy.
4.	Dojednáva sa , že v prípade poistenia na časové ceny  sa bude plnenie pri parciálnych škodách poskytovať v nových cenách a v prípade totálnych škôd sa bude plnenie poskytovať v časových cenách. Za parciálne škody sa budú považovať také škody, ktoré budú dosahovať výšku maximálne 40 % zo stanovenej poistnej hodnoty poistenej veci. 
5.	Dojednáva sa, že poisťovateľ nahradí do sumy 16 596,96 EUR za jednu poistnú udalosť aj náklady nevyhnutné na stavebné úpravy a na demontáž a remontáž ostatných nepoškodených poistených vecí, vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými plánovacími prácami, náklady spojené s leteckou dopravou, s príplatkami za nočnú prácu, prácu nadčas, prácu počas nedieľ a sviatkov, ako aj expresné príplatky, náklady na cestovné a ubytovacie náklady pre technikov zo zahraničia aj SR, prepravné náklady na zaslanie poškodenej veci do opravy v SR aj v zahraničí, vrátane expresných príplatkov alebo leteckej prepravy poškodenej veci alebo náhradných dielov.
6.	Dojednáva sa, že pri poistení na časové ceny, časovej cene zodpovedá obstarávacia hodnota poistenej veci, uvedená v účtovnej evidencii poisteného. 
7.	Poisťovňa nebude uplatňovať princíp podpoistenia.
8.	Dojednáva sa, že kryté sú aj škody spôsobené takým zaplavením územia, ktoré bolo spôsobené regulovaným vypúšťaním vôd z vodných tokov, priehrad a nádrží.
9.	Dojednáva sa, že pri živelnom poistení sú kryté aj následné škody.
10.	Dojednáva sa, že poistenie pre prípad poškodenia vecí vodou z vodovodného zariadenia zahŕňa aj škody vzniknuté vo vnútri budovy na privádzacom vodovodnom potrubí vrátane zariadení pripojených na potrubie, odpadovom potrubí vrátane zariadení pripojených na potrubie, potrubí klimatizačných zariadení, potrubí horúcovodného alebo parného kúrenia, teplovodných čerpadiel, solárnych systémov, pokiaľ ku škode dôjde následkom prasknutia alebo zamrznutia potrubia.
11.	Dojednáva sa, že poisťovateľ v prípade vodovodnej škody poskytne poistné plnenie aj za uniknutú vodu do výšky 3 319,39 EUR za jednu poistnú udalosť, max. však 9 958,18 EUR za poistné obdobie.
12.	Dojednáva sa, že poistením sú kryté aj budovy, na ktorých prebiehajú stavebné úpravy vrátane vecí v týchto budovách uložených.
13.	Pod pojmom „poistenie na 1. riziko“ sa rozumie „poistenie na 1.riziko s automatickým obnovením poistnej sumy“ – ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
14.	Záplavou sa rozumie vytvorenie súvislej vodnej plochy, ktorá určitú dobu stojí alebo prúdi v mieste poistenia.
15.	Povodňou sa pre účely rozumie  definícia povodne v zmysle zákona č. 666/2004 Z.z. z 27.októbra 2004 o ochrane pred povodňami a to najmä prechodné výrazné zvýšenie hladiny vodného toku, pri ktorom bezprostredne hrozí vyliatie vody z koryta vodného toku alebo sa voda z koryta vodného toku už vylieva, platí to aj na stav, pri ktorom je dočasne zamedzený prirodzený odtok vody zo zrážok a dochádza k zaplaveniu vnútornými vodami. Zároveň sa pre účely tejto poistnej zmluvy povodňou rozumie aj vyhlásenie II. stupňa povodňovej aktivity (stav pohotovosti) alebo vyhlásenie III. stupňa povodňovej aktivity (stav ohrozenia) v zmysle platných právnych predpisov. 
16.	Dojednáva sa, že poistenie sa vzťahuje aj na náklady spojené so zachovaním pôvodných stavebných materiálov, stavebných technologických postupov a zhotovením umeleckých súčastí / uplatnených pri zhotovení budovy v minulosti/, ktoré je nutné vynaložiť pri oprave alebo znovunadobudnutí poistenej budovy. 
17.	V prípade sériovej poistnej udalosti bude spoluúčasť odpočítaná z poistného plnenia len raz. Pod sériovou poistnou udalosťou sa pre účely tejto rámcovej dohody rozumie viac po sebe nasledujúcich škôd na jednej poistenej veci evidovanej pod jedným inventárnym číslom, ktoré majú spoločnú príčinnú súvislosť.

2. Poistenie pre prípad odcudzenia veci  A VANDALIZMU

Poistenie sa vzťahuje na nasledovné predmety poistenia:
•	Nehnuteľný majetok – stavebné súčasti a príslušenstvo budov, hál a stavieb
•	Hnuteľné veci vedené v účtovnej evidencii
•	Mobiliár*

Poistné sumy sú dojednané na  prvé riziko. 
Poistený sa podieľa na poistnej udalosti spoluúčasťou: viď príloha č. 6 – navrhovaná cena.

*Mobiliár – hnuteľný majetok nachádzajúci sa v exteriéroch mesta (napr. zariadenie ihrísk, šmýkačky, preliezky, odpadkové koše, lavičky, skateboardové prvky.....)

Požadovaný minimálny rozsah poistenia pre poistenie majetku:
Poistenie pre prípad krádeže, poškodenia alebo zničenia, pričom páchateľ sa zmocnil poistenej veci nasledujúcim spôsobom:
a)	do miesta poistenia sa dostal tak, že ho otvoril nástrojom, ktorý nie je určený na jeho riadne otvorenie,
b)	do miesta poistenia sa dostal iným preukázateľne násilným spôsobom,
c)	v mieste sa skryl, po jeho zamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkazný prostriedok
d)	miesto poistenia otvoril originálnym kľúčom alebo legálne zhotoveným duplikátom, ktorého sa zmocnil krádežou vlámaním alebo lúpežným prepadnutím,
e)	do schránky, ktorej obsah je poistený sa dostal alebo ju otvoril nástrojom, ktorý nie je určený na jej riadne otvorenie,
f)	krádežou, pri ktorej páchateľ preukázateľne prekonal prekážku alebo opatrenie chrániace poistenú vec pred krádežou,
g)	krádežou, pri ktorej boli poistené veci poistenému alebo jeho pracovníkovi zobrané, pretože jeho odpor bol vylúčený v dôsledku telesného stavu po nehode alebo v dôsledku inej príčiny, za ktorú nemôže byť zodpovedný,
h)	lúpežou - zmocnením sa poistenej veci tak, že páchateľ použil proti poistenému, jeho pracovníkovi alebo inej osobe násilie, alebo hrozbou násilia.

Osobitné dojednania:
1.	Poistenie sa vzťahuje na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, proti osobe poisteného alebo proti osobe vlastníka poisteného majetku.
2.	Dojednáva sa, že poistené veci uložené na voľnom priestranstve sú zabezpečené pre prípad krádeže svojou polohou. Pod pojmom chránené svojou polohou sa rozumie umiestnenie veci, ktorej odcudzenie si vyžaduje použitie špeciálnych pomôcok (čln, rebrík, vysúvacia plošina, korba vozidla a pod.), alebo pri jej odcudzení sa musia použiť pracovné pomôcky (kliešte, zvárací prístroj,  karbobrúska a pod.).
3.	Dojednáva sa, že poistné krytie zahŕňa aj “ vnútorný a vonkajší vandalizmus “ (zistený a   nezistený páchateľ). Vnútorný vandalizmus znamená úmyselné poškodenie, alebo úmyselné zničenie poistenej veci spáchané inou osobou ako poisteným  tým spôsobom, že vnikne do chráneného priestoru, prekoná prekážku a poškodí alebo zničí predmet poistenia. Vonkajší vandalizmus znamená, že iná osoba ako poistený spácha úmyselné poškodenie alebo zničenie verejne prístupnej poistenej veci. Pod pojmom úmyselné poškodenie alebo zničenie poistenej veci sa okrem iného chápe aj estetické poškodenie poistenej veci – poškodenie sprejermi alebo grafitmi.
4.	Pod pojmom „poistenie na 1. riziko“ sa rozumie „poistenie na 1. riziko s automatickým obnovením poistnej sumy“ – ak v priebehu poisteného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
5.	Pod pojmom nová cena  sa rozumie cena, za ktorú je možné v danom  mieste a v danom čase rovnakú vec kúpiť, alebo porovnateľnú vec získať. Ide o vec rovnakého druhu a účelu.
6.	Dojednáva sa, že poisťovňa bude likvidovať poistné udalosti aj na základe rozpočtov vypracovaných na základe schválených cenníkov.
7.	Dojednáva sa, že poisťovňa bude pri poistných udalostiach  akceptovať šetrenie  Mestskou políciou a to do výšky škody 266 EUR.
 
SPÔSOBY ZABEZPEČENIA HNUTEĽNÝCH VECÍ PROTI ODCUDZENIU MIMO VECÍ ULOŽENÝCH NA VOĽNOM PRIESTRANSTVE
Poistná suma do 5 000,00 EUR - uzamknutý objekt (bez špecifikácie uzamykacieho systému).
Poistná suma do 8 300,00 EUR - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky.
Poistná suma do 16 600,00 EUR - bezpečnostná cylindrická vložka zabraňujúca vytlačeniu a bezpečnostný štít zabraňujúci rozlomeniu a vylomeniu vložky + pridaný ďalší zámok, bezpečnostná závora a oplechované dvere.
Poistná suma do 33 200,00 EUR – bezpečnostný uzamykací systém zabraňujúci vytlačeniu, rozlomeniu a odvŕtaniu vložky, ďalej prídavný bezpečnostný zámok. Dvere zabezpečené proti vysadeniu alebo zabezpečené proti vysadeniu alebo zabezpečené dvojitou závorou s uzamykateľnou bezpečnostnou zámkou. 
Nad 33 200,00 EUR – trvalá strážna fyzická ochrana alebo strážna službu, alebo EZS  napojená na  pult centrálnej ochrany mestskej alebo štátnej polície.

Prehľad predmetov poistenia, poistné sumy, ako aj pevne stanovené spoluúčasti sú uvedené v prílohe č. 6.

3. POISTENIE ELEKTRONIKY

Poistenie sa vzťahuje na nasledovné predmety poistenia:
•	Kamerový systém (viď príloha č. 3)
Poistený sa podieľa na poistnej udalosti spoluúčasťou: viď príloha č. 6 – navrhovaná cena.

Požadovaný minimálny rozsah poistenia pre poistenie majetku:
a)	chybou obsluhy, nešikovnosťou, nedbalosťou alebo úmyselným konaním tretích osôb (nie konaním poisteného alebo jeho zástupcov a splnomocnencov ako aj osôb poistenému blízkych)
b)	konštrukčnou chybou, vadou materiálu alebo výrobnou vadou, konštrukčná chyba sa posudzuje podľa stavu techniky v období konštruovania stroja, vady materiálu a zhotovenia podľa stavu techniky v období výroby stroja,
c)	skratom, prepätím, indukciou účinkom blesku, vadou izolácie,
d)	zosuvom alebo poklesom pôdy, zrútením skál, zemín alebo lavínami,
e)	záplavou, povodňou, víchricou, krupobitím, mrazom alebo ľadom,
f)	vodou vytekajúcou z vodovodných zariadení,
g)	požiarom, úderom blesku, výbuchom, nárazom alebo zrútením lietadla, jeho časti alebo nákladu, hasením alebo strhnutím pri takýchto udalostiach,
h)	krádežou vlámaním (pokiaľ bola pri strate predmetu týmto spôsobom prekonaná prekážka) alebo lúpežou,
i)	úmyselným poškodením – vandalizmus.

Osobitné dojednania:
1. Dojednáva sa, že poisťovňa neuplatní princíp podpoistenia.
2. Dojednáva sa, že poistenie sa vzťahuje aj na nosiče dát pevne zabudované v hardwarovej časti riadiacej alebo regulačnej jednotky poistenej veci, nosiče dát a záznamov programového vybavenia veci.
3. Dojednáva sa, že poistené veci uložené na voľnom priestranstve sú zabezpečené pre prípad krádeže svojou polohou. Pod pojmom chránené svojou polohou sa rozumie umiestnenie veci, ktorej odcudzenie si vyžaduje použitie špeciálnych pomôcok (čln, rebrík, vysúvacia plošina, korba vozidla a pod.), alebo pri jej odcudzení sa musia použiť pracovné pomôcky (kliešte, zvárací prístroj,  karbobrúska a pod.)

Prehľad predmetov poistenia, poistné sumy, ako aj pevne stanovené spoluúčasti sú uvedené v prílohe č. 6.

Poistné hodnoty:
Poistenie sa dojednáva na časové ceny. Časovej cene zodpovedá obstarávacia cena poistenej veci uvedená v účtovnej evidencii poisteného, pričom poisťovňa nebude uplatňovať princíp podpoistenia.
Dojednáva sa, že pri poistení na nové ceny  uhradí poisťovateľ primerané náklady na opravu alebo znovuzriadenie poškodenej alebo zničenej veci až do výšky nákladov na jej znovunadobudnutie ku dňu vzniku poistnej udalosti, zníženú o cenu použiteľných zvyškov, najviac však poistnú sumu stanovenú v zmluve.
Dojednáva sa , že v prípade poistenia na časové ceny  sa bude plnenie pri parciálnych škodách poskytovať v nových cenách a v prípade totálnych škôd sa bude plnenie poskytovať v časových cenách. Za parciálne škody sa budú považovať také škody, ktoré budú dosahovať výšku maximálne 40 % zo stanovenej poistnej hodnoty poistenej veci
Poistenie sa dojednáva na l. riziko. Pod pojmom “poistenie na 1. riziko” sa rozumie “poistenie na 1. riziko s automatickým obnovením poistnej sumy – ak v priebehu poistného obdobia v prípade na prvé riziko nastala poistná udalosť a poistenému vzniklo právo na poistné plnenie, poisťovňa automaticky obnoví poistnú sumu na zvyšok poistného obdobia. Obnovenie poistnej sumy poisťovňa urobí stanovením doplatku poistného od termínu vzniku poistnej udalosti do konca poistného obdobia za vyčerpanú časť poistnej sumy zodpovedajúcu poistnému plneniu vrátane spoluúčasti. Dojednaná poistná suma je v priebehu poistného obdobia vždy v pôvodnej výške.
Poisťovňa nebude uplatňovať princíp podpoistenia. 

4. POISTENIE ZODPOVEDNOSTI ZA ŠKODU

Limit odškodnenia pre jednu a všetky poistné udalosti, ktoré nastanú v priebehu poistného obdobia: 331 939,19 EUR
Spoluúčasť: 33,19 EUR

1.	Z poistenia zodpovednosti za škodu má poistený právo, aby poistiteľ za neho nahradil poškodeným uplatnené a preukázané nároky na náhradu škody, ktorá vznikla poškodenému na zdraví a usmrtením a/alebo poškodením, zničením alebo stratou veci ako aj inú majetkovú ujmu (ušlý zisk) vyplývajúcu zo vzniknutej škody, ak poistený za takúto škodu zodpovedá podľa príslušných právnych predpisov.
2.	Poistenie zodpovednosti za škodu právnických osôb sa vzťahuje na také škody, pre ktoré bolo v dobe trvania poistenia poistenému prvýkrát doručené písomné uplatnenie nároku poškodeného na náhradu škody (poistný princíp "claims made") a škoda vznikla najneskôr 3 roky pred dňom platnosti a účinnosti poistnej zmluvy.
3.	Predmet poistenia:
-činnosti v  súlade so  zákonom číslo 369/1990 Z. z. o obecnom zriadení v znení neskorších predpisov a všetky činnosti vyplývajúce poistenému z platných právnych predpisov a rozhodnutí štátnych orgánov.
 4. Poistenie sa vzťahuje aj za zodpovednosti za škodu poisteného  Mesta Dunajská Streda a subjektu v zriaďovateľskej pôsobnosti poisteného, ktorá by mohla  vzniknúť pri poskytovaní  sociálnej služby, alebo  v priamej súvislosti  s ňou v zmysle zákona č. 448/2008 Z. z. o sociálnych  službách v znení neskorších predpisov  a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
5. Poistenie  štatutárnych zástupcov mesta.

Poistenie sa ďalej vzťahuje aj na zodpovednosť za škody:
a)	vzniknuté na veciach (hnuteľných a nehnuteľných), ktoré si poistený alebo za neho konajúce osoby požičali, prenajali alebo ich inak užívajú a na veciach (hnuteľných a nehnuteľných), ktoré poistený prevzal, aby na nich vykonal objednanú činnosť,
b)	spôsobené na prenajatých budovách a ostatných nehnuteľnostiach,
c)	spôsobenú na veciach, ktoré poistený používa a na veciach, ktoré poistený prevzal na spracovanie, opravu, predaj, úschovu, uskladnenie alebo poskytnutie odbornej pomoci,
d)	vzniknuté vynaložením nákladov na liečebnú starostlivosť, dávky nemocenského a dôchodkového poistenia ako regresné náhrady nákladov liečenia vynaložené zdravotnou poisťovňou a regresné náhrady Sociálnej poisťovne,
e)	na veciach, ktoré si zamestnanec odložil pri plnení pracovných úloh alebo v priamej súvislosti s ním na mieste na to určenom, a ak nie je také miesto určené, potom na mieste, kde sa obvykle odkladajú,
f)	zodpovednosť za škody spôsobené výkonom vlastníckeho práva, prevádzkou a správou nehnuteľností, ktoré poistený vlastní, má prenajaté alebo ich užíva, pokiaľ poistený za takúto škodu zodpovedá podľa príslušných právnych predpisov,
g)	vzniknuté na veciach, ktoré boli ubytovanými osobami vnesené do ubytovacieho zariadenia a ak je s prevádzkou niektorej činnosti poisteného alebo spolupoisteného spravidla spojené odkladanie vecí aj za škody na veciach odložených na mieste na to určenom alebo na mieste, kde sa obvykle odkladajú pokiaľ poistený za takúto škodu zodpovedá podľa príslušných právnych predpisov.

Poistiteľ ďalej nahradí v súvislosti s poistnou udalosťou, ktorá je dôvodom vzniku práva na plnenie poistiteľa, za poisteného výdavky:
a)	občianskeho súdneho konania o náhrade škody pred príslušným orgánom ak toto konanie bolo potrebné na zistenie zodpovednosti poisteného alebo výšky plnenia poistiteľa, pokiaľ je poistený povinný ich uhradiť, ako aj trovy právneho zastúpenia poisteného, a to na všetkých stupňoch
b)	náklady mimosúdneho prerokovávania nárokov poškodeného, vzniknuté poškodenému alebo jeho zástupcovi, pokiaľ je poistený povinný ich uhradiť
c)	obhajoby poisteného (príp. jeho zamestnanca)v prípravnom konaní a pred súdom v trestnom konaní vedenom proti poistenému.

Územná platnosť poistenia: územie Slovenskej republiky ako aj na území ostatných európskych štátov.

Uchádzač nemôže znížiť požadovaný rozsah poistenia uvedený v tejto časti svojimi Všeobecnými poistnými podmienkami a Zmluvnými dojednaniami. 
ZNENIE TEJTO ČASTI VRÁTANE TABULIEK BUDE SÚČASŤOU POISTNEJ ZMLUVY.
Prílohe č. 1 – Hodnoty poistných nehnuteľností
Príloha č. 2 – Adresy rizika, na ktorých sa nachádza hnuteľný majetok
Príloha č. 3 – Prehľad kamier mesta Dunajská Streda